ᱫᱤᱵᱣᱟᱱᱥ ᱥᱤᱝ ᱯᱟᱱᱣᱟᱨ

ᱫᱤᱵᱭᱟᱱᱥ ᱥᱤᱝ ᱯᱟᱱᱣᱟᱨ (ᱡᱟᱱᱟᱢ ᱑᱙ ᱚᱠᱴᱚᱵᱚᱨ ᱒᱐᱐᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱱᱰᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱙ ᱨᱮ ᱵᱮᱡᱤᱝ ᱨᱮ ᱡᱮᱜᱮᱛ ᱠᱟᱯ ᱨᱮ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱦᱮᱯᱨᱟᱣ ᱨᱮ ᱥᱤᱞᱵᱷᱚᱨ ᱯᱚᱫᱚᱠ ᱮ ᱟᱢᱮᱴ ᱞᱮᱫᱼᱟ ᱟᱨ ᱒᱐᱒᱐ ᱥᱮᱨᱢᱟ ᱚᱞᱚᱢᱯᱤᱠ ᱨᱮ ᱥᱤᱧᱚᱛ ᱞᱟᱹᱜᱤᱫ ᱠᱳᱴᱟ ᱯᱳᱡᱤᱥᱚᱱ ᱮ ᱧᱟᱢ ᱞᱮᱫᱼᱟ ᱡᱟᱦᱟᱸ ᱨᱮ ᱩᱱᱤ ᱫᱚ ᱠᱚᱲᱟ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱦᱮᱯᱨᱟᱣ ᱨᱮ ᱓᱒ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱾

 ᱮᱛᱚᱦᱚᱵ ᱡᱤᱭᱚᱱ 
ᱯᱟᱱᱣᱟᱨ ᱫᱚ ᱑᱙ ᱚᱠᱴᱚᱵᱚᱨ ᱒᱐᱐᱒ ᱥᱟᱞᱮ ᱨᱮ ᱡᱚᱭᱯᱩᱨ ᱨᱮᱱᱟᱜ ᱥᱟᱣᱟᱭ ᱢᱟᱱ ᱥᱤᱝ ᱦᱟᱥᱯᱟᱛᱟᱞ ᱨᱮ ᱢᱤᱫ ᱠᱟᱹᱢᱤᱭᱟᱹ ᱟᱨ ᱱᱤᱨᱢᱚᱞᱟ ᱫᱮᱵᱤ, ᱢᱤᱫ ᱠᱩᱲᱤ ᱦᱚᱯᱚᱱ ᱟᱜ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱯᱟᱱᱣᱟᱨ ᱫᱚ ᱒᱐᱑᱔ ᱨᱮ ᱑᱒ ᱵᱚᱪᱷᱚᱨ ᱩᱢᱮᱨ ᱨᱮ ᱥᱩᱴᱤᱝ (ᱴᱩᱴᱤ) ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱟᱨ ᱡᱚᱭᱯᱩᱨ ᱨᱮᱱᱟᱜ ᱡᱚᱝᱯᱩᱨᱟ ᱥᱩᱴᱤᱝ ᱨᱮ ᱟᱡᱤᱡ ᱢᱟᱨᱟᱝ ᱵᱚᱭᱦᱟ ᱟᱧᱡᱚᱞᱤ ᱟᱜ ᱚᱧᱡᱚᱲ ᱠᱚ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ ᱾ ᱒᱐᱑᱗ ᱥᱟᱞᱮ ᱨᱮ, ᱟᱡ ᱵᱟᱵᱟ ᱫᱚ ᱟᱡᱟᱜ "ᱯᱩᱵᱽᱡᱤ ᱟᱰᱤᱠᱥᱚᱱ" ᱤᱫᱤ ᱠᱟᱛᱮ ᱟᱡ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱠᱟᱨᱱᱤ ᱥᱤᱝ ᱥᱩᱴᱤᱝ ᱨᱮᱸᱡᱽ, ᱡᱟᱦᱟᱸ ᱨᱮ ᱩᱱᱤ ᱫᱚ ᱫᱤᱯᱚᱠ ᱠᱩᱢᱟᱨ ᱫᱩᱵᱮᱭ ᱟᱜ ᱛᱟᱞᱟ ᱨᱮ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫ-ᱟ ᱾

 ᱠᱮᱨᱤᱭᱚᱨ 
ᱯᱟᱱᱣᱟᱨ ᱫᱚ ᱒᱐᱑᱘ ᱥᱟᱞ ᱨᱮ ᱥᱩᱦᱞ ᱨᱮ ᱡᱩᱱᱤᱭᱚᱨ ᱡᱮᱜᱮᱛ ᱠᱟᱯ ᱨᱮ ᱵᱟᱨᱭᱟ ᱥᱚᱱᱟᱭ ᱟᱢᱮᱴ ᱞᱮᱫ-ᱟ ᱾ ᱯᱟᱱᱣᱟᱨ, ᱦᱨᱤᱫᱚᱭ ᱦᱟᱡᱟᱨᱤᱠᱟ ᱟᱨ ᱥᱟᱦᱩ ᱛᱩᱥᱟᱨ ᱢᱟᱱᱮ ᱓ ᱦᱚᱲ ᱑᱘᱗᱕.᱓ ᱥᱠᱳᱨ ᱛᱮ ᱡᱩᱱᱤᱭᱚᱨ ᱠᱚᱲᱟ ᱠᱚᱣᱟᱜ ᱴᱤᱢ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱨᱮ ᱥᱚᱱᱟ ᱡᱤᱛᱠᱟᱹᱨ ᱞᱮᱱᱟ, ᱡᱟᱦᱟᱸ ᱫᱚ ᱡᱮᱜᱮᱛ ᱡᱩᱱᱤᱭᱚᱨ ᱨᱮᱠᱚᱨᱰ ᱠᱟᱱᱟ ᱾ ᱡᱩᱱᱤᱭᱚᱨ ᱢᱮᱠᱥᱰ ᱴᱤᱢ ᱦᱮᱯᱨᱟᱣ ᱨᱮ ᱯᱟᱱᱣᱟᱨ ᱟᱨ ᱤᱞᱟᱵᱮᱱᱤᱞ ᱵᱚᱞᱟᱨᱤᱵᱟᱱ ᱫᱚ ᱡᱮᱜᱮᱛ ᱡᱩᱱᱤᱭᱚᱨ ᱨᱮᱠᱚᱨᱰ ᱠᱚ ᱵᱚᱫᱚᱞ ᱠᱮᱫᱟ, ᱔᱙᱘.᱖ ᱥᱠᱳᱨ ᱛᱮ, ᱟᱨ ᱱᱚᱶᱟ ᱛᱮ ᱠᱚ ᱡᱤᱛᱠᱟᱹᱨ ᱞᱮᱱᱟ ᱾

᱒᱐᱑᱘ ᱥᱮᱨᱢᱟ ᱨᱮ ᱪᱟᱱᱜᱣᱚᱱ ᱨᱮ ᱦᱩᱭ ᱟᱠᱟᱱ ᱤᱥᱟᱥᱯᱷ ᱡᱮᱜᱮᱛ ᱥᱩᱴᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱯᱟᱱᱣᱟᱨ ᱟᱨ ᱥᱨᱮᱭᱟ ᱚᱜᱚᱨᱣᱟᱞ ᱫᱚ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱡᱩᱱᱤᱭᱚᱨ ᱢᱮᱠᱥᱰ ᱴᱤᱢ ᱨᱮ ᱵᱨᱳᱸᱡᱽ ᱡᱤᱛᱠᱟ.ᱨ ᱞᱮᱫ-ᱟ ᱾

ᱫᱤᱞᱞᱤ ᱨᱮ ᱒᱐᱑᱙ ISSF ᱡᱮᱜᱮᱛ ᱠᱟᱯ ᱨᱮ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱨᱮ ᱑᱒ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱠᱮᱫᱟᱭ ᱾ ᱩᱱᱤ ᱫᱚ ᱒᱐᱒᱐ ᱥᱮᱨᱢᱟ ᱚᱞᱚᱢᱯᱤᱠ ᱨᱮ ᱥᱤᱧᱚᱛ ᱨᱮᱱᱟᱜ ᱯᱩᱱᱭᱟᱹ ᱠᱳᱴᱟ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ ᱾ ᱡᱮᱜᱮᱛ ᱠᱟᱯ ᱨᱮ ᱢᱮᱠᱥᱰ ᱴᱤᱢ ᱦᱮᱯᱨᱟᱣ ᱨᱮ ᱟᱱᱡᱩᱢ ᱢᱩᱫᱽᱜᱤᱞ ᱥᱟᱶ ᱢᱮᱥᱟ ᱠᱟᱛᱮ, ᱩᱱᱤ ᱫᱚ ᱯᱮᱡᱤᱝ ᱨᱮ ᱥᱚᱱᱟ, ᱢᱭᱩᱱᱤᱠ ᱨᱮ ᱥᱚᱱᱟ ᱟᱨ ᱨᱤᱭᱳ ᱰᱤ ᱡᱮᱱᱮᱨᱚ ᱨᱮ ᱵᱨᱳᱸᱡᱽ ᱮ ᱟᱢᱮᱴ ᱠᱮᱫ-ᱟ ᱾ ᱯᱩᱴᱤᱭᱟᱱ ᱨᱮ ᱒᱐᱑᱙ ᱡᱮᱜᱮᱛ ᱠᱟᱯ ᱯᱷᱤᱱᱮᱞ ᱨᱮ ᱯᱟᱱᱣᱟᱨ ᱫᱚ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱨᱮ ᱟᱨ ᱠᱨᱳᱭᱮᱥᱤᱭᱟᱱ ᱥᱱᱮᱡᱟᱱᱟ ᱯᱮᱡᱪᱤᱪ ᱥᱟᱶ ᱢᱮᱥᱠᱥ ᱴᱤᱢ ᱨᱮ ᱥᱚᱱᱟᱭ ᱟᱢᱮᱴ ᱞᱮᱫ-ᱟ ᱾

ᱢᱮ ᱒᱐᱑᱙ ᱨᱮ, ᱩᱱᱤ ᱫᱚ ᱴᱟᱨᱜᱟᱴ ᱚᱞᱤᱢᱯᱤᱠ ᱯᱳᱰᱤᱭᱟᱢ ᱡᱚᱡᱚᱱᱟ ᱨᱮ ᱰᱮᱵᱞᱚᱯᱢᱮᱱᱴᱟᱞ ᱜᱽᱨᱩᱯ ᱠᱷᱚᱱ ᱠᱳᱨ ᱜᱽᱨᱩᱯ ᱨᱮ ᱥᱮᱞᱮᱫ ᱮᱱᱟᱭ ᱾

ᱡᱤᱭᱚᱱ
᱒᱐᱑᱙ ᱥᱮᱨᱢᱟ ᱦᱟᱹᱵᱤᱡ, ᱯᱟᱱᱣᱟᱨ ᱫᱚ ᱢᱚᱦᱮᱥᱣᱟᱨᱤ ᱯᱚᱵᱞᱤᱠ ᱟᱥᱲᱟ, ᱡᱚᱭᱯᱩᱨ ᱨᱮ ᱑᱒ ᱥᱮᱨᱢᱟ ᱯᱟᱲᱦᱟᱣ ᱨᱮ ᱡᱤᱣᱤ ᱥᱟᱬᱮᱥ (Biology) ᱨᱮ ᱯᱟᱲᱦᱟᱜ ᱠᱟᱱᱟᱭ ᱟᱨ ᱟᱡ ᱫᱚ ᱯᱟᱲᱦᱟᱣ ᱨᱮ "ᱮᱵᱷᱚᱨᱮᱡᱽ" (average) ᱞᱮᱠᱟᱛᱮᱭ ᱢᱟᱱᱟᱣᱟ ᱾ ᱩᱱᱤ ᱫᱚ ᱢᱤᱰᱤᱴᱮᱥᱚᱱ (meditation) ᱨᱮᱭ ᱥᱮᱞᱮᱫᱚᱜ-ᱟ ᱟᱨ ᱟᱡ ᱥᱟᱶᱛᱮ ᱵᱷᱚᱜᱚᱵᱫᱽ ᱜᱤᱛᱟ (Bhagavad Gita) ᱨᱮᱭᱟᱜ ᱯᱮᱠᱮᱴᱵᱩᱠ (pocketbook) ᱦᱚᱸᱭ ᱦᱟᱛᱟᱣᱮᱫ-ᱟ ᱾

 ᱥᱟᱹᱠᱷᱭᱟᱹᱛ